Mae’r rhan fwyaf o ofalwyr ifanc yn mynd i’r ysgol neu i’r coleg, ac felly mae angen iddynt sicrhau cydbwysedd rhwng eu dysgu a’u datblygiad personol a’u cyfrifoldebau gofalu. Mae hynny wedi bod yn arbennig o anodd yn ystod y flwyddyn ddiwethaf gan fod plant ysgol a myfyrwyr yn poeni am fethu â dal i fyny â’u hastudiaethau, ac yn poeni hefyd am eu harholiadau, neu eu rhagolygon ar gyfer cael gwaith yn y dyfodol, yn enwedig o gofio’r pwysau anferth ar fusnesau ac economi Cymru. Fodd bynnag, wrth i’r person ifanc gyflawni ei rôl ofalu, gall ddysgu amrywiaeth eang o sgiliau, gan gynnwys sut i ymdopi â phwysau bob dydd, a sut i reoli ei amser. Pan fydd sgiliau felly’n cael eu cyfuno â’r hyn a ddysgir yn yr ysgol, gallant fod o gymorth wrth baratoi ar gyfer gwneud dysgu pellach neu fynd i mewn i’r gweithle.
Most young carers are at school or attending college and therefore need to balance their learning and personal development with their caring responsibilities.  This has been particularly difficult in the past year for school children and students worried about falling behind in their studies, their exams, or their future job prospects given the huge pressures on businesses and the Welsh economy.  However, through their caring role a young person can acquire a wide range of skills, for example, being resilient to everyday pressures, and time management. When combined with their learning in school, these life skills can help prepare them for further learning and entering the workplace.